Koncern Volkswagen in SEAT S.A. bosta za elektrifikacijo Španije namenila 10 milijard evrov

**PRENSA • PREMSA •**

**PRESSE • NEWS • STAMPA**

* **To bo največja posamična industrijska naložba v zgodovini Španije**
* **Gradnja prve gigatovarne baterij v Španiji se bo začela v prvem četrtletju leta 2023 in bo ustvarila več kot 3.000 delovnih mest**
* **Na podlagi sporazuma z družbo Iberdrola bo zgrajena fotovoltaična elektrarna, ki bo gigatovarno oskrbovala z zeleno energijo**

**Sagunto, Valencia (Španija), 5. 5. 2022.** Koncern Volkswagen in družba SEAT S.A. bosta skupaj s svojimi partnerji v prihodnosti vložila 10 milijard evrov v projekt Future: Fast Forward, če bodo pri programu PERTE VEC sprejeli pozitivno odločitev. To je danes sporočil Herbert Diess, predsednik uprave koncerna Volkswagen, ki je skupaj s Pedrom Sánchezom, predsednikom španske vlade, Ximom Puigom, predsednikom valencijske vlade, Waynom Griffithsom, predsednikom družbe SEAT S.A., in Thomasom Schmallom, članom upravnega odbora družbe Volkswagen AG, tehničnim direktorjem in predsedni­kom uprave družbe SEAT S.A., obiskal lokacijo Parc Sagunt II.

**"Ta naložba v višini 10 milijard evrov bo elektrificirala Španijo in drugega največjega evropskega proizvajalca avtomobilov, saj bomo z njo v Saguntu postavili gigatovarno baterij, omogočili proizvodnjo električnih vozil v tovarnah v Martorellu in Pamploni ter vzpostavili celovit ekosistem dobaviteljev. To je največja industrijska naložba v Španiji doslej**," je dejal Herbert Diess, predsednik uprave koncerna Volkswagen.

Srečanje je potekalo na lokaciji Parc Sagunt II (Valencia), kjer bo koncern Volkswagen zgradil prvo gigatovarno v državi. Gradnja te tovarne baterij je eden od glavnih projektov, vključenih v projekt Future: Fast Forward. Včeraj se je 62 nacionalnih in mednarodnih družb in referenčnih podjetij, ki sestavljajo projekt, prijavilo v program Strateški projekt za gospodarsko okrevanje in preobrazbo (v španščini PERTE) za električna in povezana vozila (v španščini VEC).

**"Koncern Volkswagen, družba SEAT S.A. in španska vlada imajo skupno vizijo: Španija naj postane evropsko središče električne mobilnosti. Pripravljeni smo začeti to preobrazbo. Program PERTE služi kot model za celotno Španijo, kako je mogoče preoblikovati tradicionalne industrijske strukture**," je dodal Diess.

Gigatovarna bo imela letno proizvodno zmogljivost 40 GWh in bo celotno količino celic dobavljala tovarnama v Martorellu in Pamploni. Do leta 2030 bo zaposlovala več kot 3.000 ljudi, raztezala pa se bo na površini 200 hektarjev. Gradnja gigatovarne se bo začela v prvem četrtletju leta 2023, proizvodnja pa bo stekla leta 2026.

Prvi mejnik morata biti pozitiven odgovor na vlogo pri PERTE in dokončna pridobitev dovoljenj: **"Gigatovarno baterij bomo zgradili z naložbo v višini več kot 3 milijarde evrov, vendar so sredstva iz programa PERTE nujna, če želimo uresničiti našo ambi­cijo, da Španija postane evropsko središče za električna vozila**," je dejal Thomas Schmall.

**PRENSA • PREMSA •**

**PRESSE • NEWS • STAMPA**

**"Tovarna baterij v Saguntu se bo raztezala na 200 hektarjih površine in bo tretja od šestih gigatovarn, ki jih koncern namerava zgraditi po vsej Evropi. Za naše povečanje proizvodnje baterij v Španiji in Evropi sta ključnega pomena trajnost in sklenjena vrednostna veriga. Naj naštejemo le nekaj vidikov: naša nova gigatovarna v Valencii bo 100-odstotno oskrbovana z električno energijo iz obnovljivih virov, sledila bo pristopu 'lokalno za lokalno', dragocene surovine pa bodo pridobivali na sami lokaciji; vse to sestavlja načrt za krožno gospodarstvo** ," je dejal Schmall.

**Sporazum z družbo Iberdrola o gradnji fotovoltaične elektrarne**

Na današnjem dogodku sta koncern Volkswagen in skupina Iberdrola podpisala stra­teški sporazum, ki bo omogočil izgradnjo fotovoltaične elektrarne v mestu Sagunto, ki bo gigatovarno oskrbovala z zeleno energijo.

Sončna elektrarna se bo razprostirala na 250 hektarjih in bo od tovarne baterij oddaljena manj kot 10 kilometrov. V prvi fazi bo zagotavljala 20 % celotne energije za potrebe gigatovarne.

**SEAT S.A.** je edino špansko podjetje v svoji panogi, ki pokriva celotni razpon avtomobilske proizvodnje – od dizajna, razvoja in proizvodnje do trženja. Je član koncerna Volkswagen in mednarodno podjetje s sedežem v Martorellu (Barcelona), vozila prodaja pod znamkama CUPRA in SEAT, z znamko SEAT MÓ pa pokriva produkte in rešitve za urbano mobilnost.

SEAT S.A izvaža 80 % svojih vozil in je prisoten v 75 državah. Podjetje zaposluje več kot 15.000 ljudi in ima tri proizvodne centre – Barcelona, El Prat de Llobregat in Martorell, kjer izdelujejo modele SEAT Ibiza, SEAT Arona, družino Leon in CUPRA Formentor. Poleg tega SEAT S.A. v Nemčiji izdeluje modela CUPRA Born in SEAT Tarraco, na Češkem model Ateca in na Portugalskem SEAT Alhambro. Podjetje ima v Barceloni tudi center za razvoj programske opreme SEAT CODE.

SEAT S.A. bo do leta 2025 investiral 5 milijard evrov v razvoj novih modelov znamk SEAT in CUPRA ter v elektrifikacijo modelske palete. Podjetje načrtuje, da bo igralo pomembno vlogo pri elektrifikaciji mestnih električnih vozil, s posebnim poudarkom na preobrazbi španske avtomobilske industrije.

**Komuniciranje SEAT S.A.**

 [**SEAT Mediacenter**](http://www.seat-mediacenter.es/)



|  |  |
| --- | --- |
| **Cristina Vall-Llosada**Vodja korporativnega komuniciranja M/ +34 646 295 296cristina.vall-llosada@seat.es | **Ezequiel Avilés**Korporativno komuniciranje M/ +34 646 303 738ezequiel.aviles@seat.es |

